《寄杨溥子》
宋代·赵蕃

昔闻许劭月旦评，人生倚以分重轻。
当时初非徇虚名，往往夷考其学行。
今人谁复持此柄，乡评亦复无公论。
故当信目不信耳，毁誉不用从人问。
我行溧阳得杨子，何止国士天下士。
大科异等非谩狂，笔头真有三万字。
十篇琅琅金玉音，一唱三叹感我心。
子昂感遇不啻过，阮籍咏怀何念深。
匡章通国称不孝，夫子与游仍礼貌。
虽然前圣亦有云，善与不善分恶好。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。